b'\n_START_ARTICLE_\nJes\xc3\xbas Montero\n_START_SECTION_\nNi\xc5\xbeje podru\xc5\xbenice\n_START_PARAGRAPH_\n2. julija 2006 je Montero sklenil pogodbo z ekipo New York Yankees in ob tem prejel 1,6 milijona ameri\xc5\xa1kih dolarjev. Med vsemi igralci, ki so tega leta sklenili pogodbe z organizacijami v ligi MLB, je bil Montero ocenjen kot najbolj\xc5\xa1i in kot odbijalec z najve\xc4\x8djo mo\xc4\x8djo._NEWLINE_Leta 2007 je pri starosti 17 let kot \xc4\x8dlan ekipe Gulf Coast Yankees prvi\xc4\x8d nastopil kot poklicni igralec. Leta 2008 je bil povabljen na spomladansko uigravanje ekipe, kjer je v svojem edinem odbijalskem nastopu odbil doma\xc4\x8di tek in nadaljeval svojo pot v ni\xc5\xbejih podru\xc5\xbenicah. Sezono 2008 je pre\xc5\xbeivel na stopnji Class-A v Charlestonu, kjer je imel odbijalsko povpre\xc4\x8dje 0,326, 17 doma\xc4\x8dih tekov, ukradeni bazi ter 87 tekov, poslanih domov._NEWLINE_Leto 2009 je za\xc4\x8del na stopnji Class A-Advanced kot \xc4\x8dlan ekipe Tampa Yankees, a je \xc5\xbee 3. junija tega leta bil povi\xc5\xa1an na stopnjo Double-A v Trenton. Kljub temu, da je v Trentonu igral le v delu sezone, je bil imenovan na seznam igralcev Tekme vseh zvezd lige Eastern League, v kateri je tedaj igral. Imenovan je bil za 2. najbolj obetavnega v klubu  in tretjega najbolj obetavnega v \xc5\xa1portu po mnenju Baseball America. \xc5\xbde v 2. zaporednem letu je bil imenovan na Tekmo nadobudne\xc5\xbeev lige MLB. Njegova sezona se je kon\xc4\x8dala pred\xc4\x8dasno, ko je med lovljenjem zlomil svoj prst._NEWLINE_Montera je Baseball America imenovala za najbolj obetavnega igralca v organizaciji.  in 5. najbolj obetavnega v baseballu.  Prejel je povabilo na spomladno uigravanje, kjer ga je trener odbijalcev ekipe Kevin Long razglasil za pripravljenega za ligo MLB v odbijalskem smislu, , a je ekipa od njega pri\xc4\x8dakovala napredek pri samem lovljenju. Tako je Montero sezono 2010 za\xc4\x8del na stopnji Triple-A v Scrantonu. Sprva se je tam kar precej naprezal,  a se je po premoru za Festival vseh zvezd precej popravil. Udele\xc5\xbeil se je Tekme vseh zvezd lige International League Ekipe vseh zvezd kon\xc4\x8dnice, in bil izbran za igralca leta svoje ekipe v Scrantonu/Wilkes-Barru._NEWLINE_Ob menjavnem roku lige leta 2010 je bila njegova ekipa udele\xc5\xbeena v resnih pogovorih z ekipo Seattle Mariners, ki bi ga skupaj z Zachom McAllisterjem in Davidom Adamsom poslala v Seattle, v zameno pa bi v New York pri\xc5\xa1el Cliff Lee. Ko pa sta si ekipi izmenjali zdravni\xc5\xa1ka poro\xc4\x8dila, so predstavniki ekipe iz Seattla postali zaskrbljeni glede zdravja Adamsa, kar jih je privedlo do tega, da so Leeja poslali k ekipi Texas Rangers za paket ve\xc4\x8d igralcev, v osredju katerega je bil Justin Smoak._NEWLINE_Montero je na spomladanskem uigravanju leta 2011 bil resen kandidat za mesto na seznamu 25-ih mo\xc5\xbe ekipe. Ekipa je verjela, da je pripravljen za vlogo rednega lovilca, s \xc4\x8dimer bi Posadi omogo\xc4\x8dil premik na polo\xc5\xbeaj imenovanega odbijalca, a jim je nova pridobitev na polo\xc5\xbeaju lovilca, Russell Martin, omogo\xc4\x8dila, da so glede mladega Montera potrpe\xc5\xbeljivi. Po\xc5\xa1kodba Francisca Cervellija je ekipi omogo\xc4\x8dila, da Montera uporablja kot zamenjavo za Martina, a so se odlo\xc4\x8dili, da bo Montero sezono 2011 za\xc4\x8del na stopnji Triple-A.\n_START_SECTION_\nNew York Yankees\n_START_PARAGRAPH_\nMontero je bil v ligo MLB vpoklican 1. septembra 2011. V svoji prvi tekmi je proti ekipi Boston Red Sox na stadionu Fenway Park igral v vlogi imenovanega odbijalca. V \xc5\xa1tirih odbijalskih nastopih ni zabele\xc5\xbeil udarca v polje in bil zadet z metom, a je zabele\xc5\xbeil klju\xc4\x8dni tek, ko ga je lovilec ekipe Russell Martin v sedmi menjavi poslal domov. V za\xc4\x8detni postavi je na doma\xc4\x8di tekmi prvi\xc4\x8d igral 3. septembra, in sicer proti ekipi Toronto Blue Jays. V treh odbijalskih nastopih je v 6. menjavi z dvema izlo\xc4\x8ditvama za eno bazo odbil svoj prvi udarec v polje. 5. septembra 2011 je na tekmi proti ekipi Baltimore Orioles odbil svoj prvi in drugi doma\xc4\x8di tek kariere, njegova ekipa pa je tekmo dobila z izidom 11:10. Montero je postal prvi 21-letni novinec, ki je na eni tekmi odbil 2 doma\xc4\x8da teka, po Mannyju Ramirezu, ki mu je to uspelo leta 1993. Svojo prvo tekmo je v vlogi lovilca Montero za\xc4\x8del 11. septembra.  24. septembra mu je na tekmi proti ve\xc4\x8dnemu rivalu, ekipi Boston Red Sox, do t. i. cikla zmanjkal le udarec v polje za tri baze.  Leto je kon\xc4\x8dal z odbijalskim povpre\xc4\x8djem 0,328 in 4 doma\xc4\x8dimi teki.\n_START_SECTION_\nSeattle Mariners\n_START_PARAGRAPH_\nPo koncu sezone 2011-12 je bil Montero skupaj z Hectorjem Noesijem v zameno za Michaela Pinedo in Jos\xc3\xa9ja Camposa poslan k ekipi Seattle Mariners. Pri tekmi brez dovoljenega udarca v polje, ki jo je za Seattle 8. junija 2012 metalo 6 razli\xc4\x8dnih metalcev, je bil za odbijalskim kro\xc5\xbenikom prav Montero.'